b'\n_START_ARTICLE_\nUr\xc5\xa1ula Krevs Birk\n_START_SECTION_\n\xc5\xbdivljenjepis\n_START_PARAGRAPH_\n\xc5\xa0tudirala je nem\xc5\xa1ki in slovenski jezik s knji\xc5\xbeevnostjo (oboje kot A-smer) na Filozofski fakulteti Univerze v Ljubljani. Od 1994 do leta 2001 je bila asistentka za nem\xc5\xa1ki jezik na Oddelku za germanske jezike in knji\xc5\xbeevnost Filozofske fakultete Univerze v Ljubljani. Med letoma 1995 in 1996 je bila lektorica za sloven\xc5\xa1\xc4\x8dino na In\xc5\xa1titutu za slavistiko Univerze v T\xc3\xbcbingenu. Leta 1997 je postala magistrica nem\xc5\xa1kega jezikoslovja (FF UL) in tri leta kasneje kon\xc4\x8dala doktorski \xc5\xa1tudij ter postala doktorica jezikoslovnih znanosti. Leta 2001 se je na Oddelku za germanistiko FF UL zaposlila kot docentka za nem\xc5\xa1ki jezik. Sledil je triletni porodni\xc5\xa1ki dopust (2001\xe2\x80\x932005). Danes ima \xc5\xa1tiri otroke; Tomislava, Konstantina Kostjo, Aljo\xc5\xa1o in Striborja. _NEWLINE_Od leta 1994 do leta 2009 je sodelovala v organizaciji Centra za sloven\xc5\xa1\xc4\x8dino kot drugi/tuji jezik FF ter tam vodila te\xc4\x8daje za sloven\xc5\xa1\xc4\x8dino, jezikoslovni lektorat (SSJLK) ter izobra\xc5\xbeevalni seminar za u\xc4\x8ditelje sloven\xc5\xa1\xc4\x8dine kot drugega/tujega jezika na temo \xc2\xbbNem\xc5\xa1ka-slovenska kontrastiva\xc2\xab._NEWLINE_Od leta 2001 pa do danes je Ur\xc5\xa1ula Krevs Birk nosilka ker nekaj predmetov na \xc5\xa1tudijskih programih Oddelka za germanistiko z nederlandistiko in skandinavistiko. Polega tega pa je bila do zdaj mentorica 32 predbolonjskih ter \xc5\xa1tirih bolonjskih diplomskih del, enega predbolonjskega in 6 bolonjskih magistrskih del ter ene doktorske disertacije. _NEWLINE_Od leta 2015 do leta 2017 je bila skrbnica bolonjskega \xc5\xa1tudijskega programa Germanistika. Leta 2015 je postala izredna profesorica za nem\xc5\xa1ki jezik na Oddelku za germanistiko z nederlandistiko in skandinavistiko Filozofske fakultete UL. Bila je tudi \xc4\x8dlanica Uredni\xc5\xa1tva znanstvenih publikacij pri Znanstveni zalo\xc5\xbebi FF (2015\xe2\x80\x932017). Od aprila 2017 je Ur\xc5\xa1ula Krevs Birk \xc4\x8dlanica sveta Znanstvenoraziskovalnega in\xc5\xa1tituta Filozofske fakultete. Koordinatorka za izredni \xc5\xa1tudij na Oddelku za germanistiko pa je od oktobra 2018. _NEWLINE_Bila je tudi gostujo\xc4\x8da predavateljica na Univerzi v Osijeku, Univerzi v Regensburgu in Univerzi na Dunaju ter se udele\xc5\xbeevala raznih mednarodnih znanstvenih konferencah. Aktivna je v medinstitucionalnih partnerstvih germanisti\xc4\x8dnih oddelkov (Ljubljana\xe2\x80\x93Leipzig, Ljubljana\xe2\x80\x93Mannheim). Poleg vsega omenjenega je Ur\xc5\xa1ula Krevs Birk bila in \xc5\xa1e vedno je dejavna pri razli\xc4\x8dnih projektih doma in na tujih univerzah, udele\xc5\xbeila se je mednarodnih znanstvenih sre\xc4\x8danj z referatom in bila gostujo\xc4\x8da predavateljica. Organizirala je tudi dve mednarodni znanstveni sre\xc4\x8danji. Hkrati pa je tudi \xc4\x8dlanica znanstvenih in strokovnih zdru\xc5\xbeenj.\n_START_SECTION_\nUdele\xc5\xbeba v projektih\n_START_PARAGRAPH_\nSodelovala je pri mednarodnem znanstvenem projektu Kommunikationsparadigmen in Mittel- und S\xc3\xbcdosteuropa pod vodstvom Oddelka za germanistiko Univerze v Zagrebu. Od leta 2012 in do danes sodeluje v medinstitucionalnem partnerstvu oddelkov za germanistiko Univerze v Ljubljani in Univerze v Mannheimu. Od leta 2013 in vse do danes je \xc4\x8dlanica programske skupine Teoreti\xc4\x8dne in aplikativne raziskave jezikov: kontrastivni, sinhroni in diahroni vidiki. Sodelovala je tudi v bilateralnem slovensko-bosanskem projektu Bolonjska reforma kot dru\xc5\xbebeni in jezikovni izziv v BiH, ZR Nem\xc4\x8diji in Sloveniji. Od leta 2016 do danes je sodelovala pri projektu Novi slovenski biografski leksikon II, ZRC SAZU. Sodeluje tudi pri bilateralnem slovensko-hrva\xc5\xa1kem projektu Raba frazemov v konfliktnih dialogih v otro\xc5\xa1ki in mladinski literaturi ter pri koordinirala projekt Migrationsbedingte Mehrsprachigkeit mit Deutsch in Slowenien und Deutschland, SLO-1 na Univerzi v Regensburgu.\n_START_SECTION_\nUdele\xc5\xbeba na mednarodnih znanstvenih sre\xc4\x8danjih z referatom in gostujo\xc4\x8da predavateljica\n_START_PARAGRAPH_\nUr\xc5\xa1ula Krevs Birk se je od leta 1998 pa vse do danes udele\xc5\xbeila razli\xc4\x8dnih mednarodnih konferenc na Univerzi v Ljubljani, Univerzi v Mariboru, Univerzi na Dunaju, Univerzi v Regensburgu, Univerzi v Osijeku, Univerzi v M\xc3\xbcnchnu, Univerzi na Velikem Trnovem, Univerzi v Sofiji, Univerzi v Budimpe\xc5\xa1ti, Univerzi v Zadru, Univerzi v Linzu idr. ter gostujo\xc4\x8da predavateljica na Univerzi v T\xc3\xbcbingenu, Univerzi  v Pilsnu in Univerzi v Regensburgu.\n_START_SECTION_\nOrganizacija mednarodnih znanstvenih sre\xc4\x8danj\n_START_PARAGRAPH_\nNa Univerzi v Zadru v sodelovanju z Univerzo na Dunaju in Univerzo v Regensburgu je organizirala mednarodno znanstveno konferenco Mehrnamigkeit zwischen Sprachwissenschaft, Sprachgeschichte und Sprachpolitik. _NEWLINE_Na Filozofski fakulteti v Ljubljani in Mariboru, skupaj z Univerzo v Regensburgu, Univerzo v Mariboru ter Pokrajinskim muzejem Ko\xc4\x8devje je organizirala tudi mednarodni znanstveni simpozij Deutsche Mehrsprachigkeit im \xc3\xb6stlichen Europa.\n_START_SECTION_\nZnanstveno-raziskovalna podro\xc4\x8dja\n_START_PARAGRAPH_\nUr\xc5\xa1ula Krevs Birk je dejavna predvsem na naslednjih podro\xc4\x8djih:_NEWLINE_skladnja (vezljivost v nem\xc5\xa1\xc4\x8dini in sloven\xc5\xa1\xc4\x8dini, elipse), besedoslovje, leksikografija, besediloslovje, pragmalingvistika, sociolingvistika, nem\xc5\xa1ko-slovensko medkulturno jezikoslovje: kontrastivno jezikoslovje (razli\xc4\x8dni vidiki), leksikografija, kontaktno jezikoslovje (toponimi, nem\xc5\xa1ke izposojenke v sloven\xc5\xa1\xc4\x8dini, internacionalizmi, la\xc5\xbeni prijatelji, interference, komunikativni obrazci ipd.), sloven\xc5\xa1\xc4\x8dina kot tuji/drugi jezik, ve\xc4\x8djezi\xc4\x8dnost, jezik migrantov, jezik manj\xc5\xa1in, jezikovni otoki (Ko\xc4\x8devarji), jezikovne biografije ipd.\n_START_SECTION_\nPriznanja\n_START_PARAGRAPH_\nZa diplomsko delo na slovenistiki Jezikovno vedenje pri Slovencih v Nem\xc4\x8diji je leta 1993 prejela Pre\xc5\xa1ernovo nagrado za \xc5\xa1tudente Filozofske fakultete UL.'